રાહત નિયામક અને અધિક સચિવ મનોજ કોઠારીએ જણાવ્યું હતું કે, વલસાડ તાલુકામાં ૯ ઇંચ વરસાદ નોંધાવા સાથે દક્ષિણ ગુજરાતના અન્ય ૯ તાલુકામાં પાંચથી સાત ઇંચ વરસાદ થયો છે. હાલ રાજયમાં કોઇ મોટી દુર્ઘટના થઇ નથી પરંતુ આગામી બે દિવસમાં મધ્ય ગુજરાત, ઉત્તર ગુજરાત અને સૌરાષ્ટ્રના કેટલાક જિલ્લામાં ભારે વરસાદ થવાની સંભાવના છે. તે જોતા વહીવટી તંત્રને પણ સાબદુ કરાયું છે. ભરૂચ પાસે એસટી બસ પર કેટલાક લોકો ચડી ગયા હતા તે પાણીમાં ફસાયેલી બસના મુસાફરોને બચાવી લેવામાં આવ્યા છે. તળાવ ફાટ્યું હોવાની ખાલી અફવા છે.